Karksi-Nuia 23. september 2025 nr

**Kinnisasja omandamiseks loa andmine**

Metsaserv OÜ (registrikood 12842655) esitas Mulgi Vallavolikogule kinnisasja omandamise loataotluse koos tegevuskava ja kinnituskirjaga. Metsaserv OÜ soovib omandada Abjaku külas Tusso-Enu (reg nr 404439) katastritunnusega 10501:002:0560, mille suurus on 45,9809 ha. Sellest põllumajanduslikku maad on 15,6356 ha ja metsamaad 26,2406 ha.

Kuna Tusso-Eno kinnistul on põllumajanduslikku maad ja metsamaad üle 10 ha ning Metsaserv OÜ ei ole kinnisasja omandamise tehingu tegemise aastale vahetult eelnenud kolm aastat tegelenud põllumajandusliku ja metsamajandusliku tegevusega on vastavalt kinnisasja omandamise kitsendamise seaduse (KAOKS) § 4 lg 6 kohaselt vajalik kinnistu omandamiseks asukohajärgse kohaliku omavalitsuse üksuse volikogu luba.

Metsaserv OÜ on kinnitanud, et Abjaku külas Tusso-Enu kinnistul jätkatakse metsa- ja põllumajandusliku tegevusega ning osaühing kinnitab, et omab piisavalt finantsilisi vahendeid kinnistu sihipärase ja jätkusuutliku tegevuse elluviimiseks.

KAOKS-i kohaselt annab volikogu loa, kui loa andmine on kooskõlas avaliku huviga ega takista kohalikul omavalitsuse üksusel täita talle seadusega antud ülesandeid. KAOKS §1 lg1 sätestab, et avalik huvi KAOKS-i tähenduses on eelkõige põllumajandus- ja metsamaad sisaldava maatulundusmaa sihtotstarbega kinnisasja sihtotstarbelise ja jätkusuutliku majandamise edendamine.

Arvestades asjaoluga, et kinnisaja omandamise loataotlus vastab KAOKS-is sätestatud nõuetele, siis puudub alus pidada Abjaku külas Tusso-Enu kinnistu maa sihtotstarbekohast ja jätkusuutliku majandamise soovi ning loa andmist avaliku huviga vastuolus olevaks.

Samuti ei ole kõnealuse kinnistu maa sihtotstarbeline majandamine kuidagi Mulgi vallale kui kohaliku omavalitsuse üksusele seadusega antud ülesannete täitmist takistav.

Tulenevalt eeltoodust ja võttes aluseks kohaliku omavalitsuse korralduse seaduse §22 lg 1 p 37, kinnisasja omandamise kitsendamise seaduse § 4 lõike 3, § 6 lõike 1 ja 4 ja § 9 ning TRL Consulting OÜ taotluse

**Mulgi Vallavolikogu o t s u s t a b:**

1. Anda luba Metsaserv OÜ`le (registrikood 12842655) Abjaku külas Tusso-Enu kinnistu (reg nr 404439, katastritunnus 10501:002:0560) omandamiseks maatulundusliku sihtotstarbe kohase majandamise eesmärgiga, mis ei ole vastuolus avaliku huviga ega takista Mulgi vallal kui kohalikul omavalitsuse üksusel täita talle seadusega antud ülesandeid.
2. Otsus jõustub Metsaserv OÜ`le teatavakstegemisest.
3. Käesoleva otsuse peale võib esitada kaebuse Tartu Halduskohtule halduskohtumenetluse seadustikus sätestatud 30 päeva jooksul arvates otsuse teatavakstegemisest.

Imre Jugomäe

Volikogu esimees

Saata:

1. Koostaja: maa- ja planeeringuspetsialist Tiia Kukk tiia.kukk@mulgivald.ee

 2. Metsaserv OÜ metsaserv@gmail.com